**Kratki sažetak poziva na dostavu prijedloga**

Operativni program „Zaštita okoliša“ 2007.-2013.

Prioritet 2.

Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama

Poziv na dostavu prijedloga projekta

Br. EN.2.1.09.

1. **Cilj poziva**

Svrha ovog poziva je dodjela bespovratnih sredstava iz Kohezijskog fonda za provedbu investicijskog projekata na izgradnji/rekonstrukciji/sanaciji kanalizacijske mreže i/ili uređaja za pročišćavanje otpadnih voda, a osim toga, gdje je to potrebno, izgradnji/rekonstrukciji/sanaciji vodoopskrbne mreže.

Ovaj poziv odnosi se na aglomeraciju Čakovec (Međimurska županija) u svrhu postizanja dobre kvalitete vode za piće sukladno Direktivi o vodi za piće (1998/83/EC) te usklađenosti sa s Direktivom o komunalnim otpadnim vodama (91/271/EEC) izgradnjom novog uređaja za pročišćavanje otpadnih voda trećeg stupnja pročišćavanja, odnosno postizanje usklađenosti sa rokom prvog tranzicijskog razdoblja, odnosno 2018 godine.

**2. Ukupna raspoloživa sredstva**

Indikativni iznos sredstava bespovratnih sredstava namijenjen za poziv iznosi 220.000.000,00 kn dok će preostali iznos činiti javna sredstva na strani korisnika.

Maksimalna stopa sufinanciranja sredstvima Kohezijskog fonda je 85% od iznosa prihvatljivih izdataka.

Za projekte koji ostvaruju prihode, iznos prihvatljivih izdataka utvrđuje se na temelju financijskog jaza izračunatog u Analizi troškova i koristi za projekt.

Za projekte koji ostvaruju prihod, prihvatljivi izdaci ne smiju premašiti trenutnu vrijednost investicijskog troška uz odbitak trenutne vrijednosti neto prihoda od ulaganja za specifično referentno razdoblje. U takvim se slučajevima određivanje razine pomoći Zajednice temelji na stopi “financijskog jaza” projekta, tj. udjela diskontiranog troška početnog ulaganja koje nije pokriveno diskontiranim neto prihodom projekta.

**3. Prihvatljivi prijavitelji**

Prihvatljivi prijavitelji su:

* ***Međimurske vode d.o.o.-*** Operatori vodnokomunalne infrastrukture,
* jedince lokalne i područne (regionalne) samouprave;

**4. Prihvatljive aktivnosti**

Detaljnija razrada prihvatljivih aktivnosti dana je u Uputama za prijavitelje, a prvenstveno se odnosi na sljedeće osnovne kategorije:

* Izgradnja / obnova vodoopskrbnih mreža te ulaganja u detekciju i uklanjanje gubitaka
* Omogućavanje primjerenog kondicioniranja vode za piće na uređajima za obradu pitke vode u slučajevima nedostatne kakvoće vode koja se distribuira sustavima vodoopskrbe
* Nabava opreme potrebne za održavanje vodoopskrbnog sustava: mjerne opreme za javne sustave vodoopskrbe, primjerice opreme za detekciju gubitaka vode, laboratorijske opreme, kamiona i cisterni
* Izgradnja, obnova ili proširenje mreža odvodnje – kanalizacije, sustava za otkrivanje i eliminiranje propuštanja
* Izgradnja novih uređaja za pročišćavanje otpadnih voda i/ili rekonstrukcija/ dogradnja postojećih uređaja
* Izgradnja / obnova uređaja za obradu mulja
* Nabava opreme potrebne za prikupljanje i obradu otpadnih voda
* Razvoj kapaciteta komunalnih tvrtki izgradnjom kapaciteta za provedbu predloženih projekata te upravljanje i održavanje izgrađenih uređaja, kao i kapaciteta komunalnog sektora općenito (npr. poboljšanja organizacijske strukture, poslovnih procesa i sl.).

**5. Geografska ograničenja (ako je primjenjivo)**

Nije primjenjivo.

**6. Administrativni podaci**

Poziv na dostavu projektnih prijedloga poslan je odabranom prijavitelju dana **23. prosinca 2013. godine.**

Rok za dostavu prijave projekata , odnosno projektnih prijedloga je: **20. siječnja 2014. godine do 15:00 h** neovisno o načinu dostave.

Prijave projekata koje nisu pristigle u propisanom roku neće se otvarati ni razmatrati.

Prijave projekata, odnosno projektni prijedlozi, dostavljaju se u papirnatom obliku u izvorniku i 3 kopije, te u elektroničkom obliku - CD, priložen uz izvornik.

Izvornik i kopije moraju biti posebno uvezeni i jasno označeni kao "izvornik" i "kopija".

Dokumenti dostavljeni u elektroničkom obliku moraju biti identični onima na papiru.

Projektni prijedlozi dostavljaju se u zatvorenoj omotnici i na kojoj mora biti naznačeno:

– naziv i adresa prijavitelja,

– naziv i adresa prijavitelja,

– referentni broj i naziv poziva za dostavu projektnih prijedloga,

- naznaka »Molimo ne otvarati«.

Projektni prijedlozi mogu se dostaviti poštom, kurirskom službom ili osobno uručiti (osobno do projektnog prijedloga mora biti izdana potvrda s potpisom i datumom) na sljedeću adresu:

Hrvatske vode

Sektor za projekte sufinancirane sredstvima EU

Ulica grada Vukovara 220

10 000 Zagreb

Prijave poslane drugim sredstvima (npr. faksom ili e-mailom) ili poslane na drugu adresu će biti odbijene.

Zaprimljene projektne prijave ne vraćaju se prijavitelju.